U-I-313/08
Natisni
Opravilna št.:
U-I-313/08
Datum odločitve:
12. 3. 2009
ECLI:
ECLI:SI:USRS:2009:U.I.313.08
Akt:
Zakon o varstvenem dodatku (Uradni list RS, št. 10/08) (ZVarDod), 22. in 24. čl.
Izrek:
Pobuda za začetek postopka za oceno ustavnosti 22. in 24. člena Zakona o varstvenem dodatku (Uradni list RS, št. 10/08) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Janez Lorenčič, Sveta Ana v Slovenskih goricah
Datum vloge:
22. 12. 2008
Vrsta odločitve:
sklep
Vrsta rešitve:
zavrženje
Dokument:
US28629
Dokument v PDF obliki:
U-I-313-08.pdf
75 KB
Prenesite datoteko
U-I-313/08-5
12. 3. 2009
SKLEP
Ustavno sodišče je v postopku za preizkus pobude Janeza Lorenčiča, Sveta Ana v Slovenskih goricah, na seji 12. marca 2009
sklenilo:
Pobuda za začetek postopka za oceno ustavnosti 22. in 24. člena Zakona o varstvenem dodatku (Uradni list RS, št. 10/08) se zavrže.
Obrazložitev
1. Pobudnik izpodbija v izreku tega sklepa navedeni Zakon. Zatrjuje, da je v neskladju z 2. in s 14. členom Ustave, ker ne omogoča vsem upravičencem uveljaviti pravico do varstvenega dodatka za šest mesecev nazaj od prvega dne naslednjega meseca po vložitvi zahteve. Pobudi prilaga odločbo Zavoda za pokojninsko in invalidsko zavarovanje z dne 30. 10. 2008 in svojo pritožbo zoper to odločbo. Predlaga, naj Ustavno sodišče o izpodbijani ureditvi čim hitreje odloči.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Iz razlogov, navedenih v citiranem sklepu, pobudnik še ne izkazuje pravnega interesa za oceno ustavnosti izpodbijane zakonske določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik